*Márta, amint meghallotta, hogy Jézus jön, elébe ment, Mária azonban otthon maradt. (Jn11,20)*

Márta meghallotta a hírt: Jézus jön és nem is maradt tétlen, sietett elé. A sietség motivációiról a későbbi verseknél beszélünk többet.

De valamit elmond nekünk Márta viselkedése: vannak dolgok, amelyeket ajándékba kapunk és vannak, amelyekért dolgozni kell. Sajnos előfordul az is, hogy esetenként felcseréljük ezeket a dolgokat. Fáradozunk azon, ami már a miénk és figyelmen kívül hagyjuk azokat, amelyekért dolgozni kell. Jézus ilyen esetben is megtalálja a módját annak, hogy megkeressen, és a helyére tegye a tévedésünket. Neki engedelmeskedve nem fogunk feleslegesen fáradozni.

Ha valami dologban bizonytalan vagy és konkrét útmutatás kell, kérdez meg Jézust és Ő válaszolni fog. De ha a Biblia pontosan leírja Isten hozzáállását a dologhoz, felesleges kérni választ, már a kezeden van. A Biblia Isten Szava, engedelmeskedj neki! *Vadon Gyula*